Med endnu en flot og stabil runde sikrede golfspilleren Søren Kjeldsen sig et fint udgangspunkt før søndagens afsluttende runde af Estoril Open de Portugal. Danskeren gik lørdagens 18 huller i 68 slag, tre under banens par, og han leverede fire birdier og kun en enkelt bogey. Dermed lå Søren Kjeldsen lørdag aften placeret på en delt sjetteplads med 202 slag, men endnu er en del spillere ude på banen og mangler at spille de sidste huller. Søren Kjeldsen har de tre første dage af turneringen spilet uhyre solidt, og efter tre dage og 54 hullers golf har han blot lavet tre bogeyer og en enkelt dobbelt bogey. Til gengæld har han hele 16 gange præsteret at lave en birdie. Finalerundens anden dansker, Mads Vibe-Hastrup, havde også en fin lørdag. Med en runde i 67 slag avancerede han mange placeringer og lå lørdag aften som delt nummer 35 i 207 slag. /ritzau/

Referat:
Søren Kjeldsen er efter en runde i 68 slag fortsat inde i billedet til slutsejren i Estoril Open de Portugal.